สวัสดีคับ คือผมท้องเสีย ช่วงดึกของวันที่8อ่ะคับ ช่วงวันที่8-10ผมถ่ายวันล่ะ 10-15รอบได้คับ (ถ่ายเป็นน้ำ) และกินยาฆ่าเชื้อคับแต่อาการก็ไม่ดีขึ้น (มีไข้ด้วยนะคับ) พอวันที่ 11 แม่ผมเลยพาไปนอนให้น้ำเกลือที่โรงพยาบาล (เนื่องจากกินอะไรไม่ได้เลย) แต่ไม่ได้ให้ตรวจนะคับ พอให้น้ำเกลือก็ไม่มีอาการปวดอึอีก แต่ผายลมแทนคับ พอวันที่ 12 ก็เป็นเหมือนเดิมคับ แต่อาการเบาลง(ไม่มีไข้แล้ว) ตอนนี้ถ่ายไป 4 รอบคับ (ถ่ายเหลว) แล้วมีอาการปวดท้องอึแต่พอไปนั่งก็ไม่แต่ลมคับ แล้วก็ถ่ายเหลวนิดหน่อย แล้วกินอะไรเข้าไปไม่ถึง5นาทีก็ถ่ายออกมาคับ แล้วมีอาการท้องร้องหิวข้าวสักพักก็ปวดอึเป็นแบบนี้ไม่หายเลยคับ ตอนนี้ทรมานมากคับ อยากรู้ว่าผมเป็นโรคอะไรร้ายแรงถึงชีวิตไหม มีวิธีรักษาเบื้องต้นไหมคับ แล้วผมต้องไปโรงพยาบาลให้ตรวจไหมคับ
สวัสดีค่ะ อาการถ่ายอุจจาระเหลวหรือท้องเสียหากเป็นไม่เกิน 2 สัปดาห์ อาจเกิดจากอาหารเป็นพิษ หรือ ลำไส้อักเสบแบบเฉียบพลับ ซึ่งสาเหตุ แบ่งออกเป็น1.การติดเชื้อ สาเหตุเกิดจากการกินอาหารและดื่มน้ำที่ปนเปื้อนเชื้อโรคหรือพิษของเชื้อโรค หรือจากมือหรือภาชนะที่ใส่อาหารและน้ำดื่มไม่สะอาด มีการปนเปื้อนเชื้อโรค ซึ่งได้แก่- เชื้อแบคทีเรีย เป็นสาเหตุที่พบบ่อยที่สุด เช่น จากเชื้อ อีโคไล (E.coli) เชื้อ staphylococcus, เชื้อ Shigella, เชื้ออหิวาตกโรค,ไทฟอยด์ เป็นต้น- ไวรัส เช่น โรตาไวรัส, อะดีโนไวรัส- เชื้อปรสิตและพยาธิ- เชื้อรา พบในคนที่มีระบบภูมิคุ้มกันบกพร่อง เช่นติดเชื้อ HIV2. สาเหตุที่ไม่ได้เกิดจากการติดเชื้อ เช่น จากลำไส้ขาดเลือด ลำไส้อักเสบจากโรคภูมิแพ้ตัวเอง เป็นต้น แต่มักจะมีอาการอื่นๆ นอกเหนือจากถ่ายเหลวร่วมด้วยดังนั้นหากอาการที่เกิดแบบเฉียบพลันเป็นรวมมา 6 วัน จึงน่าจะมีสาเหตุจากการติดเชื้อต่างๆ ที่กล่าวไปในเบื้องต้นแนะนำให้กินอาหารอ่อน อาหารที่ย่อยง่าย รสจืดเช่น ข้าวต้ม โจ๊ก แกงจืด หลีกเลี่ยงอาหารที่มีไขมันสูง เช่น ของทอด ของผัด เพราะย่อยยาก และทำให้อาการถ่ายเหลวหายช้าทานอาหารที่ปรุงสุกใหม่ ปริมาณครั้งละน้อย ดื่มน้ำสะอาดให้มาก และดื่มน้ำเกลือแร่เสริมด้วย เพื่อทดแทนเกลือแร่ที่เสียไป ป้องกันอาการอ่อนเพลียและเหนื่อยที่อาจตามมา อาจทานคาร์บอนเพื่อช่วยในการดูดซึมสารพิษหากลักษณะของอุจจาระมีมูกปน หรือเป็นมูกปนเลือด มีอาการปวดบิดหรือปวดเบ่งเวลาถ่าย หรือมีไข้ แนะนำให้ใช้ยาปฎิชีวนะฆ่าเชื้อร่วมด้วย เช่น นอร์ฟลอกซาซิน (norfloxacin)โรคท้องเสียจากการติดเชื้อ ส่วนใหญ่ไม่ได้รุนแรงถึงขั้นเสียชีวิต หากไม่ได้มีโรคประจำตัว เช่น โรคหัวใจ โรคไต เป็นต้น อีกทั้งหากปริมาณอุจจาระและความถี่ในการถ่ายอุจจาระที่ถ่ายมีแนวโน้มลดลง รวมทั้งสามารถดื่มน้ำและน้ำเกลือแร่ทดแทนได้เพียงพอ ก็อาจไม่จำเป็นต้องไปโรงพยาบาลค่ะ แต่หากยังคงถ่ายมีปริมาณมากหรือถ่ายบ่อยอยู่ หรือไม่สามารถดื่มน้ำชดเชยได้เพียงพอ ซึ่งสังเกตได้จากการมีริมฝีปากแห้ง เบ้าตาลึก อ่อนเพลีย หัวใจเต้นเร็ว มีไข้ขึ้น เป็นต้น หรือมีอาการปวดท้องรุนแรง ถ่ายเหลวนานเกิน 2 สัปดาห์ ในกรณีเหล่านี้ควรไปพบแพทย์ค่ะ